[bookmark: _GoBack]Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a o zmene a doplnení niektorých zákonov.
Predkladateľ: Ministerstvo vnútra Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 


	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Nepriame finančné náklady
	0
	0

	D. Administratívne náklady
	3 606
	0

	Spolu = A+B+C+D
	3 606
	0

	 Z toho
	 
	 

	E. Vplyv na mikro, malé a stredné podn.
	0
	0

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	
	
	
	
	

	VÝPOČET PRAVIDLA 1in2out:
	IN
	OUT

	G. Náklady okrem výnimiek = B+C+D-F
	3 606
	0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):

	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP)
	Číslo normy
(zákona, vyhlášky a pod.)
	Lokalizácia
(§, ods.)
	Pôvod regulácie: 
SR/EÚ úplná harm./EÚ harm. s možnosťou voľby
	Účinnosť regulácie
	Kategória dotk. subjektov
	Počet subjektov spolu 
	Počet subjektov MSP
	Vplyv na 1 podnik. v €
	Vplyv na kategóriu dotk. subjektov v €
	Druh vplyvu
In (zvyšuje náklady) / 
Out (znižuje náklady)

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	1
	vypracovanie podmienok používania zvláštnych výstražných znamení
	8/2009
	§ 40 ods. 15 písm. b)
	SK
	01.02.26
	prevádzkovateľ vozidla s právom prednosti v jazde
	65
	N
	28
	1801
	In (zvyšuje náklady)

	2
	určenie spôsobu evidovania zvláštnych výstražných znamení
	8/2009
	§ 40 ods. 15 písm. c)
	SK
	01.02.26
	prevádzkovateľ vozidla s právom prednosti v jazde
	65
	N
	28
	1801
	In (zvyšuje náklady)

	3
	evidovanie použitia zvláštnych výstražných znamení
	8/2009
	§ 40 ods. 15 písm. d)
	SK
	01.02.26
	prevádzkovateľ vozidla s právom prednosti v jazde
	65
	N
	0
	3
	In (zvyšuje náklady)



3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
1. Vypracovanie podmienok používania zvláštnych výstražných znamení.
Zmena regulácie sa na základe kvalifikovaného odhadu dotkne 65 subjektov, ktoré v dnešnej dobe používajú zvláštne výstražné znamenia. Pri kvantifikácií bol  zvolený postup na základe alternatívy č. 2 pre administratívne náklady, kde bola zvolená hodnota z preddefinovaného číselníka. Typ administratívneho nákladu bol určený ako vypracovanie dokumentu jednorazovo.
2. Určenie spôsobu evidovania zvláštnych výstražných znamení.
Zmena regulácie sa na základe kvalifikovaného odhadu rovnako dotkne 65 subjektov. Pri kvantifikácií bol zvolený postup na základe alternatívy č. 2 pre administratívne náklady, kde bola zvolená hodnota z preddefinovaného číselníka. Typ administratívneho nákladu bol určený ako vypracovanie dokumentu jednorazovo.
3. Evidovanie použitia zvláštnych výstražných znamení.
Zmena regulácie sa na základe kvalifikovaného odhadu rovnako dotkne 65 subjektov. Pri kvantifikácií bol  zvolený postup na základe alternatívy č. 1 pre administratívne náklady. Pri expertnom odhade bola braná do úvahy časová náročnosť zaznamenávania údajov o použití zvláštnych výstražných znamení 1 minútu na jeden prípad, ktorá je na evidovanie údajov v predpokladanom rozsahu dátum, čas, evidenčné číslo vozidla a dôvod (písmeno na konkrétny bod podmienok ich používania) postačujúca. Frekvenciu evidovania nie je možné odhadnúť, nakoľko priamo závisí od nevyhnutnosti „výjazdov“, resp. od okolností, ktoré nemôžu podnikateľské subjekty ovplyvniť. 
3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 
V rámci prípravy materiálu nebolo možné vykonať konzultácie s podnikateľskými subjektmi pred začatím predbežného pripomienkového konania z dôvodu, že relevantné a špecifické vplyvy navrhovanej právnej úpravy na podnikateľské prostredie boli identifikované 
a podrobnejšie vyhodnotené až v priebehu samotného predbežného pripomienkového konania na základe vznesených pripomienok a podnetov od dotknutých hospodárskych subjektov. Tieto pripomienky následne slúžili ako kľúčový podklad pre komplexnú analýzu vplyvov predkladaného návrhu. Predbežné kvantifikácie a kvalifikácie vplyvov, ktoré by bolo možné konzultovať v počiatočnej fáze, neboli v dostatočnej miere k dispozícii. 
[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Ovplyvňuje zmena regulácie inovácie, vedu a výskum?
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Návrh zákona prinesie okrem iného aj dôležité zmeny v režime zákazu jázd pre nákladné vozidlá a ich výnimky (§ 39), čo bude mať priame a prevažne pozitívne vplyvy na konkurencieschopnosť a produktivitu v sektore dopravy a výroby. 
Elimináciou doterajšej byrokratickej záťaže, súvisiacej s opakovaným vyžadovaním výnimiek pre subjekty realizujúce medzinárodnú prepravu – osobitne v kontexte nakládky v nedeľu 
a tranzitných operácií s napojením na trajekty – sa zredukujú administratívne náklady a optimalizuje sa časový manažment prepravných procesov. Zároveň sa vytvorí dostatočný časový rámec na dojazd nákladných vozidiel do miesta určenia, čo je kľúčové pre výrobné podniky s nepretržitou prevádzkou a minimálnymi skladovými zásobami (tzv. just-in-time princípy), čím sa zabezpečí stály príjem a vývoz tovarov dôležitých pre výrobný proces a zníži sa riziko prípadných prestojov vo výrobe. 
Rozšírenie výnimiek aj pre vozidlá autoškôl zvýši produktivitu týchto inštitúcií a umožní im to flexibilnejšie plánovať a vykonávať kurzy, čím sa optimalizuje využitie ich kapacít a urýchli sa vstup kvalifikovaných vodičov na trh práce. 
Navrhované úpravy podporujú plynulejší tok tovarov, minimalizujú prevádzkovú neefektívnosť a strategicky posilňujú konkurenčnú pozíciu slovenských prepravcov a výrobcov v globálnom prostredí. Pre malé a stredné podniky znamenajú tieto zmeny podstatné zníženie administratívneho bremena a väčšiu flexibilitu, čo je pre ich udržateľnosť a rast kľúčové.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
x  zvyšuje  	      ☐ nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 
Možnosť dojazdu nákladných vozidiel v dostatočnom časovom rámci a eliminácia nútených prestojov kvôli zákazu jázd vedie k efektívnejšiemu využívaniu dopravných prostriedkov 
a vodičov. Vozidlá budú môcť byť v prevádzke dlhšie a flexibilnejšie, čím sa zvýši ich využitie a prepravná kapacita. Odstránenie nutnosti vybavovať výnimky umožní plynulejší tok tovarov, lepšie plánovanie a minimalizuje časové straty spojené s administratívnou záťažou a čakacími dobami.

Na základe uvedenej odpovede zaškrtnite a popíšte, či materiál produktivitu:
x  zvyšuje  	 ☐ nemení	☐ znižuje

3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

Medzi iné vplyvy možno zaradiť zmenu regulácie spočívajúcej v rozšírenií možnosti zadržania osvedčenia o evidencii vozidla a tabuliek s evidenčným číslom. Možnosť zadržania osvedčenia o evidencii vozidla a tabuliek s evidenčným číslom prichádza do úvahy iba po udelení pokuty, ktorá nebude zaplatená na mieste, pričom pokuta môže byť uložená iba v prípade porušenia dopravných predpisov. Dodržiavanie predpisov je nevyhnutnou súčasťou podnikania a napriek tomu, že môže prinášať určité obmedzenia prispieva k budovaniu dôvery, znižovaniu rizika a zlepšovaniu pracovného prostredia a je dôležité, aby podniky vnímali dodržiavanie predpisov ako investíciu do svojej budúcnosti. Z uvedeného dôvodu nie je možné určiť, či táto regulácia bude mať jednoznačne pozitívny alebo negatívny vplyv na podnikateľské prostredie.

V rámci navrhovanej novely zákona sa prevádzkovateľom vozidiel s právom prednosti v jazde stanovuje povinnosť určiť podmienky používania týchto vozidiel, viesť záznamy o každom reálnom použití a upravuje sa spôsob evidovania týchto vozidiel. V prípade porušenia týchto povinností je možné uložiť pokutu až do výšky 3 500 €. Táto sankcia predstavuje pre dotknuté podnikateľské subjekty, ktoré prevádzkujú vozidlá s právom prednostnej jazdy potenciálne finančné zaťaženie. Vzhľadom na to, že ide o novú povinnosť a tým i o nový správny delikt, nie je v súčasnosti možné exaktne predpokladať jeho budúcu frekvenciu ani kvantifikovať celkové kumulatívne finančné dopady na podnikateľské prostredie. Relevantné informácie o miere dodržiavania tejto povinnosti a s tým súvisiacich sankciách budú k dispozícii až po nadobudnutí účinnosti navrhovanej právnej úpravy a jej aplikácii v praxi. Dôsledná evidencia predstavuje dôležitý nástroj pre kontrolu a optimalizáciu prevádzky vozidiel s právom prednosti, čím prispeje k zvýšeniu transparentnosti používania zvláštnych výstražných znamení a potenciálnej ochrane prevádzkovateľa pri riešení sporných situácií.
